
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 



                          ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 16ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 160/2024
Στην Λευκάδα σήμερα  στις 29 του μηνός Απριλίου  του έτους  2024,  ημέρα  Μ. Δευτέρα  και  ώρα  10:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ. 8659/25.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Σπυρίδων (Αντιπρόεδρος)
	1
	Βεργίνης Ξενοφών, Δήμαρχος, Πρόεδρος Δ.Ε.

	Αρματάς Γεράσιμος

	3
	Κωνσταντινίδη Σεβαστή

	4
	Λύγδας Σπυρίδων (αναπλ.)
	4
	

	5
	Σέρβος Κωνσταντίνος (αναπλ.)
	5
	

	6
	Μαργέλη Μαρία (αναπλ.)
	6
	

	7
	
	7
	


Τα ανωτέρω απόντα μέλη απουσίαζαν, αν και κλήθηκαν νόμιμα.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Ο Πρόεδρος της Δ.Ε. Δρ. Ξενοφών Ν. Βεργίνης, προσήλθε κατά την συζήτηση του 6ου θέματος της Η.Δ. και αποχώρησε πριν την συζήτηση του 7ου θέματος της Η.Δ.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο. 

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 2ο Εκτός Ημερήσιας Διάταξης: Απόφαση Δ.Ε. περί εξειδίκευσης πιστώσεων σύμφωνα με το άρθρο 203 του Ν.4555/2018 (ΦΕΚ 133Α/19-7-2018)

Εισηγητής:  Γεράσιμος Αρματάς, Αντιδήμαρχος

Από την αυτοδιοικητική περίοδο που άρχεται την 1η.1.2024, η οικονομική επιτροπή, η επιτροπή ποιότητας ζωής και η εκτελεστική επιτροπή των δήμων καταργούνται και τις αρμοδιότητές τους ασκεί η δημοτική επιτροπή που συγκροτείται και εκλέγεται με βάση το άρθρο 8 (άρθρο 26 ν. 5056/23). Με την παρ. 1 άρθρο 55 ν. 5083/24 έγινε αντικατάσταση του τίτλου του άρθρου 75 ν. 3852/10  από «Λειτουργία  οικονομικής επιτροπής……..» σε  «Λειτουργία Δημοτικής Επιτροπής».

Ο πρόεδρος καταρτίζει την ημερήσια διάταξη. Στην ημερήσια διάταξη αναγράφονται υποχρεωτικά και όλα τα θέματα που προτείνει ο δήμαρχος. Η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι’ αυτό με την ίδια πλειοψηφία, πριν από την έναρξη της συζήτησης των θεμάτων της ημερήσιας διάταξης (άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 &  εγκ.374/39135/30.05.2022 ΥΠ.ΕΣ.)

 
Εν τω μεταξύ έχει προκύψει ένα ακόμη θέμα περί εξειδίκευσης πιστώσεων σύμφωνα με το άρθρο 203 του Ν.4555/2018 (ΦΕΚ 133Α/19-7-2018)

Η Δ.Ε. αφού έλαβε υπόψη της

· την εισήγηση του αντιπροέδρου,

· το άρθρο 75 του ν.3852/10 όπως αντικαταστάθηκε με το άρθρο 77 του ν. 4555/18 &  στη συνέχεια με το άρθρο 55 του ν. 5083/24 
·  την εγκ.374/39135/30.05.2022 ΥΠ.ΕΣ.
· το περιεχόμενο του θέματος, το οποίο αν και δεν περιλαμβάνεται στην ημερήσια διάταξη πρέπει  να συζητηθεί κατά προτεραιότητα

ΑΠΟΦΑΣΙΖΕΙ ΟΜΟΦΩΝΑ

Την συζήτηση του θέματος περί εξειδίκευσης πιστώσεων σύμφωνα με το άρθρο 203 του Ν.4555/2018 (ΦΕΚ 133Α/19-7-2018).
Στη συνέχεια, ο Αντιπρόεδρος της Δ.Ε. κ. Σπυρίδων Βεργίνης, έδωσε τον λόγο στον Αντιδήμαρχο κ. Γεράσιμο Αρματά, ο οποίος εισηγούμενος το θέμα, έθεσε υπόψη των μελών της Επιτροπής τα εξής:
Σύμφωνα με τις παρ.1 και 2 του άρθρου 203 του Ν.4555/18 η περίπτωση ε' της παρ. 1 του άρθρου 58 του ν. 3852/2010 όπως τροποποιήθηκε με την παρ.1 του αρθρ.14 του Ν.4625/19, ΦΕΚ-139 α/31-08-2019 ορίζεται ότι ο Δήμαρχος «ε) Αποφασίζει για την έγκριση των δαπανών και τη διάθεση όλων των εγγεγραμμένων στον προϋπολογισμό πιστώσεων, συμπεριλαμβανομένων των πιστώσεων που εγγράφονται σε αυτόν με αναμόρφωση, με την έκδοση της σχετικής απόφασης ανάληψης υποχρέωσης. Για την άσκηση της αρμοδιότητας αυτής δεν απαιτείται προηγούμενη απόφαση συλλογικού οργάνου, εκτός αν αυτή είναι απαραίτητη, προκειμένου να επιτευχθεί η απαιτούμενη εξειδίκευση της πίστωσης. «Στην τελευταία αυτή περίπτωση, πριν από την απόφαση του δημάρχου, προηγείται απόφαση της οικονομικής επιτροπής για μέρος ή το σύνολο των πιστώσεων που χρήζουν εξειδίκευσης». Με τις διατάξεις δε του άρθρου 9 του νόμου 5056/2023 η Οικονομική Επιτροπή αντικαθίσταται από την Δημοτική Επιτροπή.

 Εξειδικευμένη θεωρείται η πίστωση, όταν κατονομάζεται ρητά η συγκεκριμένη δαπάνη για την οποία προορίζεται και προσδιορίζεται στο αναλυτικότερο δυνατό επίπεδο κωδικοποίησης του προϋπολογισμού». 
Όπου στις διατάξεις της παραγράφου 2 του άρθρου 140, της παραγράφου 3 του άρθρου 158 και του άρθρου 202 του ν. 3463/2006, καθώς και των άρθρων 70 παράγραφος 3 του άρθρου 94 και παρ. 4 περίπτωση 30 του ν. 3852/2010 ή σε άλλες διατάξεις της ισχύουσας νομοθεσίας ορίζεται το δημοτικό συμβούλιο ως όργανο αρμόδιο για την έγκριση της δαπάνης και τη διάθεση της πίστωσης, νοείται εφεξής ο δήμαρχος, με την επιφύλαξη των διατάξεων της παραγράφου 1 του άρθρου αυτού.»

Με την αριθμ. 27888/28-3-2024 Απόφαση Γραμ. Αποκ/νης Διοίκησης Πελ/νου, Δυτ. Ελλάδας και Ιονίου εγκρίθηκε  ο προϋπολογισμός οικονομικού έτους 2024 του Δήμου και έχουν εγγραφεί : 

-στον ΚΑΕ 15-6471.003 «Έξοδα διοργάνωσης πολιτιστικών δράσεων» πιστώσεις ύψους 20.000,00€ από τις οποίες έχουν διατεθεί 5.518,56€.

Το Αυτοτελές Τμήμα Κοινωνικής Προστασίας, Παιδείας και Πολιτισμού, με το από 26-4-2024 υπηρεσιακό σημείωμα ενημερώνει για τα εξής:

Ο Δήμος Κορινθίων διοργανώνει από 10 μέχρι 13 Μαϊου 2024 το 2ο Διεθνές Νεανικό Φεστιβάλ Αρχαίου Δράματος με τίτλο « ΤΟ ΑΡΧΑΙΟ ΔΡΑΜΑ ΣΤΗΝ ΕΚΠΑΙΔΕΥΣΗ ΤΟΥ 21ου αι. με θέμα έτους «Κόρινθος: μητρόπολη και αποικίες».

Συνεχίζοντας το θεσμό που ξεκίνησε το 2023 στον οποίο ο Δήμος Λευκάδας συμμετείχε με τη μεταφορά θεατρικής ομάδας μαθητών, έτσι και το 2024 προτίθεται να μισθώσει λεωφορείο για τη μεταφορά θεατρικής ομάδας της σχολικής κοινότητας και δύο συνοδών εκπαιδευτικών για να παρουσιάσουν στο 2ο Διεθνές Νεανικό Φεστιβάλ Αρχαίου Δράματος το θεατρικό έργο «Βάκχες» του Ευριπίδη που έχουν ετοιμάσει. Θα συμμετέχουν δέκα πέντε μαθητές συνοδευόμενοι από τις εκπαιδευτικούς Τασσοπούλου Μαρία και Καλού Μαριέτα. 

Στο φεστιβάλ θα συμμετέχει ως ομιλητής ο Δήμαρχος Λευκάδας Ξενοφών Βεργίνης .

Για την μεταφορά της θεατρικής ομάδας  απαιτείται δαπάνη μέχρι ποσού 1.401,20 ευρώ που θα διατεθούν από τον ΚΑΕ 15-6471.003 «Έξοδα διοργάνωσης πολιτιστικών δράσεων» προϋπολογισμού οικ. Έτους 2024 Δήμου Λευκάδας.


Κατόπιν των ανωτέρω,

                                                       ΕΙΣΗΓΟΥΜΑΣΤΕ

την εξειδίκευση της πίστωσης στον Κ.Α. 15-6471.003 «Έξοδα διοργάνωσης πολιτιστικών δράσεων» ποσού 1.401,20 ευρώ για την μεταφορά της θεατρικής ομάδας της σχολικής κοινότητας και δύο συνοδών εκπαιδευτικών για να παρουσιάσουν το θεατρικό έργο «Βάκχες» του Ευριπίδη, στο 2ο Διεθνές Νεανικό Φεστιβάλ Αρχαίου Δράματος με τίτλο « ΤΟ ΑΡΧΑΙΟ ΔΡΑΜΑ ΣΤΗΝ ΕΚΠΑΙΔΕΥΣΗ ΤΟΥ 21ου αι. με θέμα έτους «Κόρινθος: μητρόπολη και αποικίες» που διοργανώνει ο Δήμος Κορινθίων από 10 μέχρι 13 Μαϊου 2024.» 

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

την εξειδίκευση της πίστωσης στον Κ.Α. 15-6471.003 «Έξοδα διοργάνωσης πολιτιστικών δράσεων» ποσού 1.401,20 ευρώ για την μεταφορά της θεατρικής ομάδας της σχολικής κοινότητας και δύο συνοδών εκπαιδευτικών για να παρουσιάσουν το θεατρικό έργο «Βάκχες» του Ευριπίδη, στο 2ο Διεθνές Νεανικό Φεστιβάλ Αρχαίου Δράματος με τίτλο « ΤΟ ΑΡΧΑΙΟ ΔΡΑΜΑ ΣΤΗΝ ΕΚΠΑΙΔΕΥΣΗ ΤΟΥ 21ου αι. με θέμα έτους «Κόρινθος: μητρόπολη και αποικίες» που διοργανώνει ο Δήμος Κορινθίων από 10 μέχρι 13 Μαϊου 2024. 

Η απόφαση αυτή πήρε αύξοντα αριθμό: 160/2024.              
     

        Ο Αντιπρόεδρος 

                          

 Τα Μέλη

    
                  ΣΠΥΡΙΔΩΝ ΒΕΡΓΙΝΗΣ

